**…. számú példány**



***JEGYZŐKÖNYV***

***A SIÓAGÁRDI NÉMET NEMZETISÉGI ÖNKORMÁNYZAT***

***KÉPVISELŐ-TESTÜLETÉNEK***

***2013. DECEMBER 11. NAPJÁN TARTOTT***

***NYILVÁNOS ÜLÉSÉRŐL***

*Az ülésen hozott határozatok*

*száma: tárgya:*

44/2013.(XII. 11.) 21/2013. (IX. 12.) NNÖ-határozat   
 módosítása

45/2013.(XII. 11.) Az óvoda támogatásáról

46/2013.(XII. 11.) Az óvoda udvar felújításáról

Készült a Sióagárdi Német Nemzetiségi Önkormányzat Képviselő-testületének 2013. december 11-én 17.30 órai kezdettel a Községháza Jegyzői irodájában tartott rendes üléséről.

**Jelen voltak:**

A Sióagárdi Német Nemzetiségi Önkormányzat Képviselő-testületének tagjai:

* Hámoriné Glück Terézia elnök,
* Ambrus Pálné elnök-helyettes
* Finta Jánosné képviselő,
* Fodorné Klein Brigitta képviselő

A tanácskozási joggal rendelkezők közül: Balogh Györgyi aljegyző,

Hermann Henrietta gazdasági vezető

Jegyzőkönyv-vezető: Marosi Istvánné adóigazgatási ügyintéző

Hámoriné Glück Terézia elnök az ülést megnyitotta és a határozatképességet megállapította. Ezt követően javasolta a kiküldött meghívó szerinti napirend elfogadását.

A napirendi javaslatot a képviselő-testület 4 egyhangú igen szavazattal elfogadta, és a napirendi javaslatot napirenddé emelte.

**Napirend**

1. **21/2013. (IX. 12.) NNÖ-határozat módosítása***Előterjesztő és előadó Hámoriné Glück Terézia elnök (szóbeli előterjesztés)*
2. **Egyebek (óvoda támogatása, stb.)**

**A napirend részletes tárgyalása:**

1. **21/2013. (IX. 12.) NNÖ-határozat módosítása**

*Előterjesztő és előadó Hámoriné Glück Terézia elnök (szóbeli előterjesztés)*

Hámoriné Glück Terézia elnök elmondta, hogy megkereste Szücs Józsefné az iskola vezetője, és megkérdezte, hogy a szeptemberi testületi ülésen a színházlátogatásra kapott összeget felhasználhatnák-e fejlesztő eszközök vásárlására. Sajnos ebben az évben már nem jutnak el német színházba a gyerekekkel, az év végi rendezvények miatt. Javasolta, hogy módosítsák a korábbi határozatukat.

Kérdés, hozzászólás, javaslat nem hangzott el, ezért az elnök szavazást rendelt el az iskolai fejlesztő eszközök vásárlásáról.

A képviselő-testület egyhangú szavazással – négy igen szavazattal – az alábbi határozatot fogadta el:

**44/2013. (XII. 11.) NNÖ-határozat**

**21/2013. (IX.12.) számú határozat módosításáról**

Sióagárdi Német Nemzetiségi Önkormányzat úgy határoz, hogy a 2013. évi költségvetése terhére 20 ezer forint összeggel támogatja a Sióagárdi Általános Iskola Tagintézménye tanulói részére fejlesztő eszköz vásárlását.

Felelős: Hámoriné Glück Terézia elnök

Határidő: 2012. december 31.

1. **Egyebek (óvoda támogatása)**

Hámoriné Glück Terézia elnök elmondta, hogy a Horváth Andrea az óvoda vezetője azzal a kéréssel fordult hozzá, hogy vásárolt építőjátékot karácsonyra az óvodások részére, valamint az óvoda udvar felújításához is szüksége lenne még támogatásra. Javasolja, hogy támogassák az óvodát.

Kérdés, hozzászólás, javaslat nem hangzott el, ezért az elnök szavazást rendelt el az óvoda támogatásáról.

A képviselő-testület egyhangú szavazással – négy igen szavazattal – az alábbi határozatokat fogadta el:

**45/2013. (XII. 11.) NNÖ-határozat**

**az óvoda támogatásáról**

Sióagárdi Német Nemzetiségi Önkormányzata úgy határoz, hogy a 2013. évi költségvetése terhére 20.257,- forint összegben építőjátékot vásárol a Sióagárdi Közös Óvoda, Bölcsőde és Családi Napközi sióagárdi intézményének.

Felelős: Hámoriné Glück Terézia elnök

Határidő: 2013. december 31.

**46/2013. (XII. 11.) NNÖ-határozat**

**az óvoda udvar felújításáról**

Sióagárdi Német Nemzetiségi Önkormányzata úgy határoz, hogy a 2013. évi költségvetése terhére az óvoda udvar felújításához szükséges anyagokat vásárol 50 ezer forint értékben a Sióagárdi Közös Óvoda, Bölcsőde és Családi Napközi sióagárdi intézményének.

Felelős: Hámoriné Glück Terézia elnök

Határidő: 2013. december 31.

Ezek után az ülésen több hozzászólás, észrevétel nem hangzott el, így azt Hámoriné Glück Terézia elnök 17,55 órakor bezárta.

kmft

Hámoriné Glück Terézia Ambrus Pálné

elnök jegyzőkönyv-hitelesítő